A NETFLIX SAJÁT GYÁRTÁSÚ SOROZATA
Kedves zsarnok! Most, hogy legyűrted az ellenségeidet a kormányzaton belül,
a rezsimed hosszú távra rendezkedhet be.
Csakhogy van egy nagyobb fenyegetést jelentő csoport,
és sokkal nehezebb uralni őket.
Az országod hűséges polgárai.
Hogy biztosíthatod, hogy mindig melletted álljanak a tömegek?
A kézikönyv egyetlen, kulcsfontosságú hozzávalót ajánl.
Machiavelli feltette a kérdést,
mi a jobb, ha félnek az uralkodótól, vagy ha szeretik?
A félelemre kell támaszkodnod,
mert ha félnek tőled, uralod őket.
És ez még nem minden. Ha ügyes vagy, rájössz, hogy a terror
nem várt előnyt hoz: megnyeri az emberek szívét.
Ezzel meg is érkeztünk Ugandába,
amelynek legendás diktátora Idi Amin Dada volt.
UGANDA DIKTÁTORA 1971–1979
Amin a rezsimje alapjává tette az erőszakot és a terrort.
Keménynek lenni jó,
mert az emberek tisztelnek.
Kövesd a példáját, és ismerd meg, hogy használd a sötét oldalad!
URALKODJ TERRORRAL
Idi Amin nyolcéves uralma alatt
300 000-nél is több ugandai tűnt el vagy halt meg erőszakosan,
gyakran Amin parancsára.
Mészárszékké változtatta Afrikát.
UGANDA VOLT ELNÖKE
Mielőtt megnézzük, hogy uralta Amin a volt brit gyarmatot,
vegyük át, hogy jutott uralomra!
1. TÉNY
AMIN A BRIT GYARMATI HADSEREG KITÜNTETETT TISZTJE VOLT
Amin 1946-ban lépett be a királyi afrikai lövészekhez.
Az egység célja a felkelések és lázadások leverése volt
az afrikai országokban.
Számos erőszakos cselekményben vett részt,
és túlzott kegyetlenségéért nem megbüntették,
hanem folyamatosan előléptették.
2. TÉNY
AMIN A HADSEREGBEN ÉPÍTETTE KI TÁMOGATÓI BÁZISÁT
Bejuttatta a hadseregbe
a hozzá hű embereket,
és sok olyan embert toborzott,
akik a saját törzse, a kakwa törzs tagjai voltak,
amely Uganda délnyugati részén él.
3. TÉNY A FÜGGETLENSÉG KIKIÁLTÁSA UTÁN
AMIN A HADSEREG VEZETŐJE LETT
Milton Obote elnököt figyelmeztette a távozó kormányzó,
hogy Idi Amin időzített bomba.
Obota tudta, hogy idővel szembe fog kerülni Idi Aminnal.
Nem sokkal később, 1971-ben,
Amin katonai puccsal megdöntötte Obote hatalmát.
Teljesítem államfői kötelességeimet,
Isten engem úgy segéljen.
HÁT, IZÉ…
Ezzel ígéretes új korszak kezdődött el.
A média imádta.
Olyan beceneveket kapott, mint a „Big Daddy”.
Hívták a „szelíd óriásnak” is.
Mivel azonban puccsal jutott hatalomra,
le kellett számolni az ellenfeleivel.
Hogy lehet megtenni ezt úgy,
hogy ne romoljon a híre otthon és külföldön?
A kézikönyv egy kis trükközést javasol.
TAKTIKA TITKOLD A BRUTALITÁSODAT
A rezsim bebetonozása általában gusztustalan munka.
Ha kiderülnek a véres részletek, korlátozottá válhat a diktátor mozgástere.
Uganda nagyon békés hely,
ahol nem sérülnek az emberi jogok.
A kézikönyvnek köszönhetően
a diktátorok ismerik az álcázás fontosságát.
Amikor elkezdtek kiderülni a nácik rémtettei,
Hitler vendégül látta a Vöröskeresztet a theresienstadti táborban,
amelyet mintagettóként mutogattak, tele egészséges rabokkal,
saját bankkal, zsidó vállalkozásokkal és sportligákkal.
Amikor Sztálin agrárpolitikája
milliók éhhalálát okozta Ukrajnában,
dezinformációval, cenzúrával és baráti riporterekkel
titkolta el az igazságot.
Pol Pot a népirtást, amelyben kétmillió ember halt meg,
a Vörös Khmerek elleni vietnami propagandának állította be.
1971. AUGUSZTUS AMIN HAT HÓNAPJA LETT DIKTÁTOR
Bármilyen meglepő, Uganda szelíd óriásának hamarosan
alkalmaznia kellett ezt a taktikát.
Idi Amin elbűvölő tudott lenni,
de tagadhatatlan, hogy gyilkos,
aki az uralma első pillanatától vérben gázolt.
Fél éve volt hatalmon,
amikor megjelentek a vádak a laktanyákban elkövetett mészárlásokról.
Főleg olyan katonákat öltek meg, akiknek a törzse
Milton Obotéhez, a volt elnökhöz kötődött.
A gyilkosságok az egyik Kampala melletti erdőben történtek.
A halottakat az erdőben ásták el,
vagy a Nílusba dobták.
A terjedő pletykák hatására
Nicholas Stroh amerikai újságíró nyomozásba kezd
barátja, a helyi egyetemen tanító Robert Siedle társaságában.
Stroh és Siedle elutazik a tetthelyre,
egy laktanyához, amely 270 km-re van a fővárostól délnyugatra.
Két nappal később eltűnnek.
Hetek telnek el, és nyomuk sincs.
Amin megígéri Stroh feleségének,
hogy mindent megtesz az eset felderítésére,
de csak hónapok múlva indul vizsgálat.
Aztán egy Tanzániába szökő ugandai hadnagy brutális történetet mesél el.
Elmondja a rendőröknek,
hogy a két amerikait megtámadták és levágták Amin tisztjei.
Az elégetett hullákat vízbe dobták.
Az esetben állítólag magas rangú tisztviselők voltak érintettek,
de Amin vádemelés nélkül zárta le az ügyet.
Újabb sikertörténet az útmutató szellemében? Nem egészen.
A botrány Amin rezsimjének igazi természetét
pletykából címoldalas hírré teszi világszerte.
A nemzetközi beszámolók hangvétele változik, ahogy kiderül,
hogy Amin rezsimje kivételesen brutális.
Viszont kit érdekel a nemzetközi közösség?
Az a lényeg, hogy a nép hűséges maradjon,
és erre a kézikönyv tökéletes taktikát kínál.
TAKTIKA KERESS BŰNBAKOT
Minden zsarnok tudja, hogy a nemzet
érzelmekkel rendelkező emberekből áll,
és az érzelmek manipulálhatók.
A bűnbakképzés az egyik leghatékonyabb taktika.
ZSIDÓK
Másokat tenni felelőssé a közösség tagjainak nehézségeiért.
Így lehet bizalmat, támogatást és legitimációt nyerni a tömegektől.
Erre számtalan példa akad.
Sztálin a gazdag parasztokat, a kulákokat vádolta
készletek felhozásával az 1930-as évek nehézségei alatt.
Moammer Kadhafi törvényileg koboztatta el a javait
Líbia volt gyarmattartóinak, az olaszoknak,
és kiutasította őket a harag napja néven elhíresült napon.
És persze ott van Adolf Hitler,
aki kezdettől a zsidók bűnbakká tételére alapította a mozgalmát.
Amin viszont más céllal használta ezt a taktikát.
Nehéz volt a gazdasági helyzet,
és Amin olyan stratégiákat keresett, amelyekkel lekenyerezheti a népet,
és megmutathatja, hogy legitim és fontos vezető.
Ezért ki kellett jelölnie valakit célpontnak, és ezek lettek az ázsiaiak.
Ugandában kb. százezer ázsiai eredetű ember élt,
elsősorban indiaiak.
A britek a gyarmati időkben csábították ide őket,
főleg vasutat építeni, és nem mentek vissza.
Az ázsiai közösség kb. 80 000 ember volt a 10 millióból.
Az övék volt kb. minden nagy üzlet és cég.
Sok ugandai gyűlölte az ázsiaiakat.
Mindenhol ázsiai üzletembereket láttak.
Azt gondolták, ez a mi országunk. A boltokat afrikaiaknak kellene vezetni.
Tapasztalatból tudjuk,
hogy az ázsiaiak alattomosak.
Nagyon régóta zsákmányolják ki ezt az országot.
Amikor Amin hatalomra jutott,
Uganda indiai eredetű népessége ünnepelt.
Amin azt mondogatta,
hogy felszabadította a jogfosztott indiaiakat, a britek áldozatait.
De a kézikönyvet követve Amin úgy döntött, változtat a hangvételen.
Amin sajtótájékoztatót tartott az 1971-es év végén.
Arról beszélt, hogy az ázsiai közösség a fekete ugandaiak ellen van,
mert civilizálatlannak tartják őket.
Ám ekkor látszólag megmutatkozik a kedvesebb, kíméletesebb Amin.
Amin találkozóra hívja az ázsiai közösség vezetőit,
hogy tisztázzák az esetleges félreértéseket.
A megbeszélésen Uganda elitje vesz részt,
a nemzetközi sajtóval együtt.
A hangulat bizakodó…
amíg meg nem érkezik az elnök, a hadsereg vezetőivel.
Amin keményen megtámadja az ázsiai közösséget.
Adócsalással és a bevételek kicsatornázásával vádolja őket,
és elhangzik, hogy diszkriminálják a fekete üzletembereket.
Vagyis a vád gazdasági és kulturális árulás.
Amin beszéde feltüzeli az ázsiaiak ellen propagandát,
gyűlöletbeszédet és erőszakot.
Széthúzás szításával
Amin nem csak lerombolja a bizalom kötelékeit
a társadalmon belül,
hanem egyesíti is a támogatóit,
akik elsősorban az ugandai feketék.
A bűnbak pozíciója megrendült,
azt hiheted, azt teszel velük, amit akarsz,
de ez nem ilyen egyszerű. Vagy legalábbis még nem.
Minden zsarnokságban létezik a törvények adta védelem.
Le kell rombolni őket.
TAKTIKA TEDD FEGYVERRÉ A JOGOT
Az abszolút uralom egyik kellemes mellékhatása,
hogy ritkán hallod a nem szót.
Viszont a szeszélyeidet korlátozó akadályok lebontása nagy feladat.
A meglevő jogintézmények korlátozhatják a vezetőt.
Mi a teendő? Le kell bontani őket.
Gyengíteni kell az intézményeket és korlátokat,
amelyek ellensúlyozzák a hatalmadat.
Ha nincsenek többé akadályok,
a bűnbak ellen fordíthatod a törvényt.
Erre minden zsarnok igent mondana.
Idi Amin uralta a kormányzatot, a közigazgatást
és a gazdaságot.
A sport taktikáját használom.
Az ellenfél kiütése a politikában is működik.
Egyedül az igazságszolgáltatást nem sikerült megszereznie,
ezért részben felfüggesztette az alkotmányt.
Jogot adott önmagának törvények elfogadására.
Az akadékoskodó bírók félreállításával kinyílik a játéktér.
Amin ezzel folytatja a bűnbakképzési hadműveletet.
1972. AUGUSZTUS 5. AMIN 1,5 ÉVE VAN HATALMON
A kelet ugandai Soroti városának meglátogatásakor
Amin hajnalban kel,
és a helyi rádióállomásra megy.
Innen intéz szózatot a néphez.
Azt mondta: „Ma éjjel azt álmodtam, hogy az ázsiaiak fejik a tehenet,
de nem etetik.
Ezért azt mondom, hogy szabaduljunk meg az ázsiaiaktól.”
Szeretném, ha a Kampala Street nem lenne tele indiaiakkal.
Minden ázsiait ki akar utasítani?
Igen. Haza kell menniük.
Uganda ázsiai közössége három hónapot kap, hogy csomagoljon, és elhagyja az országot.
Ezért mindenüket el kell adniuk,
a mai és a hétfőtől számított kilencedik nap között.
Ekkoriban Ugandában éltem, tanársegéd voltam az egyetemen.
Az ázsiai közösségben mindenki azt érezte, hogy Amin bombasztikus akar lenni.
Az ázsiai vezetők a bíróságtól kértek védelmet, de hiába.
Sok ugandai ázsiai már az országban született.
A családjuk generációk óta élt ott, vagyis nem volt hová menniük.
Az emberek a reptéren hagyták a kocsijukat, benne a kulccsal.
Senki sem értette, mi történik vele.
Képzeljék csak el! Az egész életüket az országban élték le,
nemzedékek óta ott élnek.
Menniük kell, és senki sem jön elbúcsúzni.
A dolog nem mindenkinek volt katasztrófa.
A kiválasztott bűnbak elüldözése után
ideje bezsebelni a jutalmat.
A teljes ázsiai népesség elüldözése után
az ugandaiak ünnepeltek.
Idi Amin foghatta a korábban ázsiaiak által birtokolt vállalkozásokat,
és afrikaiaknak adhatta őket.
Jó, hogy elmentek.
Miért?
Elég sokáig zsigereltek ki minket.
Népszerű lépés volt.
Nagyon egybevágott azzal,
amit a népesség túlnyomó többsége akart,
tehát népszerű volt. A lépés sikeressége már más kérdés.
Az ázsiaiak elüldözését óriás gazdasági válság követte.
Az ázsiaiak vállalkozásait átvevő embereknek
nem volt meg a tudása.
Nem tudták, hogy kell cégeket működtetni.
Az általános áruhiány
hatalmas inflációt gerjesztett.
A gazdaság számos ágazata omlott össze.
Talán egy kis csoport megtámadása nem old meg minden gondot.
Ahogy látszik, még nagyobb gondot is okozhat.
De ezért nem a kézikönyv a hibás, hanem az emberek.
Szóval, mielőtt panaszkodni kezdenének, fogd be valamivel a szájukat.
TAKTIKA OKOZZ FÁJDALMAT
Kínzás.
A kínzás jó módszer az ellenállás letörésére.
Jobb a gyilkolásnál, mert életben maradnak.
Csapdába lehet ejteni őket, börtönbe zárni
és nyers erőszakot alkalmazni. A zsarnokok imádják ez.
Ez bizony így van.
Kambodzsában Pol Pot Vörös Khmerjei sok módszert használtak,
fullasztást, elektrosokkot,
sőt, skorpiókat is, a vallomás kicsikarásához.
Észak-Koreában az alvásmegvonást és a galambpózt használják,
egyfajta gúzsba kötést,
amelytől kiugrik az áldozat gerince.
Sztálin NKVD-je a klasszikus orosz módszer híve volt,
amelynél hátul összekötözik az áldozat kezét,
majd fellógatják.
1973 – AMIN KÉT ÉVE DIKTÁTOR
Az ázsiaiak kiűzése miatt
eljött a csempészet és a gazdasági káosz időszaka.
A gazdasági nehézségek feltüzelik az ellenállást.
A káosz ellenőrzés alatt tartására Amin bevetette fő erőszakbrigádját,
az Állami Kutatási Irodát, amelynek az ügynökei hírhedtek voltak
gonoszságukról és az öltözködésükről.
Az ügynököket mindenki felismerte,
mert trapéznadrágot, napszemüveget és virágmintás inget hordtak.
Az 1970-es évek stílusát hozták.
De a menő megjelenésük ellenére
nem jó ötlet ilyen fickókkal bulizni.
Az utcán szedték össze az embereket.
Kirángatták őket az étteremből,
bedugták egy kocsi csomagtartójába,
elhajtottak,
és az illetőt többé nem látták.
Mindenki tudta, hova tűntek.
ÁLLAMI KUTATÁSI IRODA
Aminnak sok kínzókamrája volt.
Az egyik leghírhedtebb
az Állami Kutatási Iroda központjában üzemelt, Kampala belvárosában.
A szomszédban volt a francia követség,
és az ott dolgozók a beszámolók szerint hallották az ordításokat.
Az Iroda épülete híres arról,
hogy milyen szörnyűségek történtek ott.
Ártatlan átlagembereket kínoztak és öltek meg.
Amin és az emberei gondoskodtak arról,
hogy néhányan megszökhessenek,
és elmeséljék, mi történt velük.
Azon a helyen is jártam, ahol kalapáccsal verték szét az emberek fejét.
Amin gondosan úgy irányította a pletykákat,
hogy az emberek féljenek.
Így aztán az állampolgárok nem tudhatták, kiben bízhatnak,
és nem tudtak ellenállást kifejteni.
Azt hinnénk, hogy a terror ellenségessé teszi az embereket,
de minden zsarnok tudja, hogy ez nem így működik.
Nem igazán tudjuk megkülönböztetni a félelmet
az érzelmi felfokozottság általánosabb érzésétől.
A diktatúrában ez úgy irányítható,
hogy úgy tűnjön, mindez a diktátor iránti erős érzelem.
És ez az érzelem szeretetnek tűnhet.
Ez viszonylag gyakori a bántalmazó kapcsolatokban a családokban,
a bandákban
vagy a szektákban.
Pszichológiailag azonosulnak az elnyomóval.
De mindig akadnak néhányan, akik nem hódolnak be a szörnyű bűverődnek.
1977. FEBRUÁR AMIN HAT ÉVE LETT DIKTÁTOR
Mint ez a férfi.
Janani Luwum, Uganda, Ruanda és Zaire anglikán érseke,
Kelet-Afrika egyik legbefolyásosabb keresztény vezetője.
Luwumot szinte mindenki tisztelte.
Érseki hivatali ideje alatt
egyre inkább úgy érezte, hogy szólnia kell az erőszak ellen.
Az erőszakot elítélő levelet írt.
Ez elég volt ahhoz, hogy Amin elnök fenyegetésként tekintsen rá.
Így aztán viszontváddal élt.
Amin két miniszterrel együtt azzal vádolta,
hogy összeesküvést szőnek a kormányzat megdöntésére.
Azt állította, hogy fegyvereket halmozott fel,
az anglikánok felkelésére készülve.
Másnap a minisztereket és az érseket egy összetört autóban találták meg.
Állítólag autóbalesetben haltak meg.
Csakhogy a szemtanúk másról számoltak be.
Luwum és a felesége Amin rezidenciáján volt vendégségben,
amikor az elnök személyes megbeszélést kért.
Árulással vádolta meg Luwumot, és hamis vallomás aláírását követelte.
Luwum visszautasította. Ekkor letartóztatták.
Az Állami Kutatási Irodában
brutálisan összeverték, és még rosszabbal fenyegették,
ha nem vallja be a rendszer elleni bűneit.
Csakhogy Luwum nem tört meg.
Aznap este látogató érkezett hozzá.
Amin azt kérte, hogy gondolja át,
de Luwum ehelyett az Úr kegyelmét kérte Ugandára és vezetőire.
Idi Amin viszont nem ismert kegyelmet.
Másnap temették el.
Nem végeztek hivatalos boncolást,
de egyértelmű, hogy lelőtték, eltörték a csontjait,
és más sérülései is voltak.
Talán mégis lehetséges túl messzire menni?
Az érsek megölése megerősítette azt az érzést,
hogy Amin kormányának mennie kell.
De ha sarokba szorítanak, és úgy tűnik, minden remény elveszett,
akad még egy csodataktika, amellyel meg lehet fordítani a helyzetet.
TAKTIKA INDÍTS HÁBORÚT
A háború.
Mire jó?
Diktátorként sok dologra,
főleg ha gondban van az ember, mint Idi Amin 1978-ban.
A zsarnokok mindig háborút kezdenek, mert mindig eljön a pillanat,
amikor elfogyni látszik a belső támogatás.
Ilyenkor külső ellenséget keresnek,
aki ellen felvonulhat az ország.
Amin a külföldi agresszió és ellenállás fenyegetését
az ugandai lojalitás és önfeláldozás kiváltására használta fel.
Lássuk, hogy vált be a dolog!
Az ugandai hadsereg 1978-ban átlépte a déli határt,
és megtámadta Tanzániát.
Nem volt törvényes indoka Tanzánia lerohanására,
a figyelemelterelést kivéve.
És a régi adósságok törlesztését.
Tanzánia szoros kapcsolatokat ápolt Milton Obotéval.
UGANDA KORÁBBI ELNÖKE
Itt az ideje, hogy az ugandaiak megdöntsék a halál rezsimjét.
Aminnak ez nyilván nem tetszett.
Mondanunk sem kell, ez a taktika akkor működik,
ha a hadsereg alkalmas a feladatra.
Az évek során Amin korszerű fegyvereket szerzett be,
de az igazság az,
hogy a katonái sosem néztek szembe fegyveres ellenséggel.
Csak a fegyvertelen ugandaiak elleni kegyetlenkedéshez értettek.
TANZÁNIAI DIPLOMATA
A harcot Amin kezdte, a területi követeléseivel.
Így már megvolt a törvényes ok Uganda lerohanására.
Amin valószínűleg nem erre számítva vágott bele az egészbe.
Eddigre Amin serege, az ugandai hadsereg,
teljesen szétzilálódott.
A Tanzániai Néphadsereg sokkal szervezettebb volt.
Amin hadserege nagyon gyorsan összeomlott.
A TANZÁNIAI ERŐK PARANCSNOKA
- Amin Aruában van. Odamegyünk. - Odamennek?
Igen!
Mikor érnek Aruába?
Nem tudom. Mert gyalog megyünk.
Amin ekkor még az országban volt, egy hordozható rádióadóval,
és még mindig azt állította, hogy ő van hatalmon,
és arra buzdította a népet,
amelyet kilenc éven át brutálisan elnyomott,
hogy keljen fel… és harcoljon érte.
Ami persze teljes ostobaság volt.
Nincs félelmetesebb egy menekülő vesztesnél.
A fontos tanulság: olyan háborúba kezdj, amit biztosan megnyersz.
Végül aztán Szaúd-Arábiába repült,
és élete végéig ott élt száműzetésben.
Idi Amin bukása fontos tanulsággal szolgál.
Csak mert megvan, mit kell tenned, még nem garantált a siker.
Ha tartós uralomra vágysz,
nagyszabású vízió kell, és fegyelem a valóra váltásához.
Ezt mutatja meg az a férfi,
aki népe életének minden pillanatát uralta,
köztük a legalapvetőbb dolgot is:
az igazságot.
Kinek köszönhetjük mindezt?
A feliratot fordította: Vass András